Kuikka – alkulintu

Kuikka – alkulintu on valokuvaaja, biologi, kirjailija ja luontomatkaaja Mauri Leivon kuva- ja tietoteos miljoonia vuosia vanhasta kuikasta. Teos on ensimmäinen yksinomaan kuikkaan keskittyvä teos. 

Leivo on viime vuosina tehnyt useita luontoaiheisia valokuvakirjoja. Kuikkakirjan taustalla on neljäkymmenen vuoden mittainen ura kuikan kuvaamisessa, mutta kirjassa hän kertoo myös autenttisiin päiväkirjamerkintöjen perusteella erityisesti yhdestä kuikkaperheestä, jonka elämää hän pääsi seuraamaan rakentamansa suojan avulla. Teoksen kuvia luonnehditaan taiteellisiksi ja graafisiksi.

Tuoreimpiin kuikkaa koskeviin tutkimuksiin perehtynyt Leivo antaa kuvien rinnalla runsaasti tietoa. Hän kertoo muun muassa, että Suomen kuikat eivät talvehdikaan Mustallamerellä ja Välimerellä, kuten usein on annettu ymmärtää, vaan luultavimmin Itämerellä. Tälle tiedolle hänellä on vahvat perusteet.

Kirjan hinnasta menee euro kuikan suojeluun. Varoilla rahoitetaan BirdLife Suomen satelliittiseurantahanketta, jolla selvitetääm, missä suomalaiset kuikat talvehtivat.

Katso myös
Luettelo lintukirjoista

Lähteet

Kuikkalinnut
Vuoden 2012 kirjat
Suomalaiset biologian tietokirjat
Kirjat linnuista‎